


Z A P I S N I K
31.  sjednice Vijeća Gradske četvrti Donja Dubrava,
održane 21. prosinca 2023.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Alin Kavur, Petar Atanasoski, Antun Bošnjaković Igor Božić, Mira Božić, Mladen Cetinja, Ivan Forgač, Adriano Friganović, Nikola Horvatić, Ankica Penava Pejčinović, Hrvoje Tomić i Ivan Totić.
Nenazočni članovo Vijeća: Darijen Belec, i Tomislav Ivanek – ispričali izostanak.
Nazočni djelatnici Službe za MS, civilnu zaštitu i sigurnost: 
Marijana Lepur – viša stručna suradnica za rad tijela mjesne samouprave, Snježana Pehar i Silvestar Smrekar - stručni referenti za rad tijela mjesne samouprave. 
Predsjednik utvrđuje da je na sjednici nazočno 13 članova Vijeća te ono može pravovaljano odlučivati. Otvara 31. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik prethodne sjednice. Budući da primjedbi nije bilo, nakon provedenog glasovanja utvrđuje da je zapisnik 30. sjednice jednoglasno prihvaćen.
Potom predlaže dopunu dnevnog reda točkama 2. „Prijedlog zaključka o izmjeni Plana komunalnih aktivnosti Gradske četvrti Donja Dubrava u 2023., „3. „Prijedlog zaključka o razrješenju potpredsjednika Vijeća zbog izglasavanja nepovjerenja“ i točke 4. „Izbor novog potpredsjednika/ce VGČ – donošenje zaključka“. Kako drugih prijedloga nije bilo, nakon provedenog glasovanja utvrđuje da su prijedlozi jednoglasno prihvaćeni, a zatim je, također  jednoglasno  usvojen

DNEVNI RED:

1. Prijedlog plana komunalnih aktivnosti Gradske četvrti Donja Dubrava u 2024.
- predlagatelj: predsjednik Vijeća
2. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2023.
- predlagatelj: predsjednik Vijeća
     3.  Prijedlog zaključka o razrješenju potpredsjednika Vijeća zbog izglasavanja 
          nepovjerenja
     4.  Izbor novog potpredsjednika/ce VGČ – donošenje zaključka
     5.  Pitanja, prijedlozi i obavijesti


Ad 1 - Prijedlog plana komunalnih aktivnosti Gradske četvrti Donja Dubrava u 2024.
Predsjednik pojašnjava Prijedlog plana i otvara raspravu. Bez rasprave, uz 9 glasova „za“, 1 glasom „protiv“ i 3 „suzdržana“ glasa Vijeće donosi

PLAN 
komunalnih aktivnosti 
Gradske četvrti Donja Dubrava u 2024. 
(Plan je priložen ovom zapisniku i njegov je sastavni dio)


Ad 2 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2023.
Predsjednik pojašnjava izmjenu Plana i otvara raspravu. 
U raspravi sudjeluje H. Tomić.
Nakon provedenog glasovanja Vijeće uz 8 glasova „za“ i 5 glasova „suzdržanih“ donosi

Zaključak o izmjeni Plana komunalnih aktivnosti 
Gradske četvrti Donja Dubrava u 2023.
(Zaključak je priložen ovom zapisniku i njegov je sastavni dio)


Ad 3 -  Prijedlog zaključka o razrješenju potpredsjednika Vijeća zbog izglasavanja nepovjerenja
Predsjednik utvrđuje da je trećina članova Vijeća podnijela prijedlog za pokretanje pitanja povjerenja potpredsjedniku Vijeća Alinu Kavuru kojem zahvaljuje na dosadašnjoj suradnji.
M. Božić zahvaljuje A. Kavuru na aktivnostima u Vijeću.
U raspravi sudjeluju A. Bošnjaković i P. Atanasoski.
Vijeće jednoglasno donosi

Z A K LJ U Č A K
o razrješenju dužnosti potpredsjednika Vijeća Gradske četvrti Donja Dubrava

1. Temeljem Prijedloga za pokretanje pitanja povjerenja potpredsjedniku Vijeća Gradske četvrti Donja Dubrava, podnesenog od strane trećine vijećnika Vijeća Gradske četvrti Donja Dubrava, razrješuje se dužnosti potpredsjednik zbog izglasavanja nepovjerenja. 
2. Alin Kavur se, shodno točki 1. ovog Zaključka, razrješuje dužnosti potpredsjednika Vijeća Gradske četvrti Donja Dubrava.
3. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.


Ad 4 - Izbor novog potpredsjednika/ce VGČ – donošenje zaključka
Predsjednik traži od članova Vijeća da iznesu svoje prijedloge za novog potpredsjednika.
M. Božić utvrđuje da je pet članova Vijeća potpisalo Prijedlog za potpredsjednika Vijeća i predlažu Mladena Cetinju, te predaje potpisani Prijedlog.
Budući da drugih prijedloga nije bilo, predsjednik utvrđuje da je predložen jedan kandidat i daje na glasovanje Prijedlog zaključka o izboru M. Cetinje za potpredsjednika Vijeća. Nakon provedenog glasovanja Vijeće uz 8 glasova „za“ i 5 „suzdržanih“ glasova donosi

Z A K LJ U Č A K
o izboru potpredsjednika Vijeća Gradske četvrti Donja Dubrava

1. Za potpredsjednika Vijeća Gradske četvrti Donja Dubrava izabran je Mladen Cetinja.
	2.   Ovaj zaključak bit će objavljen u Službenom glasniku Grada Zagreba.


Ad 5 - Pitanja, prijedlozi i obavijesti
N. Horvatić pita kolika je realizacija PKA za ovu godinu.
Predsjednik odgovara da bi trebala biti nešto više od 50%.
M. Božić ističe da su stanovnici Trnave ogorčeni zbog prenamjene objekta MO Trnava u dječji vrtić. Gradonačelniku je predloženo je da se u dječji vrtić prenamjeni prostor u ambulanti, ali to nije prihvaćeno. U prenamjenu objekta MO će se uložiti puno novca, a građani Trnave se više neće imati gdje okupljati jer na tom području nema gradskih prostora u koji bi mogli preseliti. Ovo je zločin gradske vlasti prema građanima Trnave.
Predsjednik napominje da se jučer na prosvjedu u Trnavi pojavio pomoćnik pročelnika jer je očito revolt stanovnika Trnave shvaćen ozbiljno.
I. Totić napominje da je u listopadu postavio pitanje na temu realizacije i dobio je odgovor da su gradonačelnik i direktor Podružnice Zrinjevac obećali realizaciju 100%.
Predsjednik odgovara da mu je tada dao odgovor na temelju održanog sastanka – koordinacije kod gradonačelnika na kojem je tako bilo rečeno.
Sjednicu napuštaju P. Atanasoski, A. Penava Pejčinović i I. Forgač.
Predsjednik informira članove Vijeća da šetnica u Branimirovoj neće biti širine 3 m nego 2 m jer bi širina od 3 m iziskivala rušenje puno stabala.
Budući da nije bilo pitanja i prijedloga, predsjednik zaključuje sjednicu u 17,50 sati. 

KLASA: 024-08/23-002/314		
URBROJ: 251-13-11-4/005-23-2
Zagreb, 21. prosinca 2023.

Zapisnik sastavila:
Snježana Pehar
Predsjednik
Vijeća Gradske četvrti
  Donja Dubrava
[bookmark: _GoBack]                                                                                                    Trpimir Majcan, prof.,v.r.


	Izvješće o glasanju na 31. sjednici VGČ D.Dubrava         
   21. prosinca 2023.

	
	
	
	
	

	Članovi Vijeća
	Toč. 1
	Toč. 2
	Toč. 3
	Toč. 4

	Trpimir Majcan, predsj.
	+
	+
	+
	+

	Igor Božić
	+
	+
	+
	+

	Alin Kavur
	+
	+
	+
	+

	Mira Božić
	+
	+
	+
	+

	Hrvoje Tomić
	+
	+
	+
	+

	Ivan Totić
	+
	+
	+
	+

	Mladen Cetinja
	+
	+
	+
	+

	Nikola Horvatić
	+
	+
	+
	+

	Petar Atanasoski
	0
	0
	+
	0

	Darijen Belec
	
	
	
	

	Ivan Forgač
	0
	0
	+
	0

	Tomislav Ivanek
	
	
	
	

	Ankica Penava Pejčinović
	0
	0
	+
	0

	Adriano Friganović
	-
	0
	+
	0

	Antun Bošnjaković
	+
	0
	+
	0

	*  ZA=  +
	
	
	
	

	 PROTIV=  —
	
	
	
	

	 SUZDRŽAN=  0
	
	
	
	

	 NIJE PRISUTAN=precrtati ime

